BRANIČ Dinama Emir Dilaver ozlijedio je ruku uoči utakmice Dinama i Rijeke (srijeda, 18 sati) na Maksimiru.

"Ruka je u zavoju, malo sam se porezao dok sam cijepao drva, ha ha. Nije ništa strašno", rekao je za 24 sata 28-godišnji Dilaver, koji će ipak biti na raspolaganju Nenadu Bjelici za posljednji susret jesenjeg dijela HNL-a.

Dilaver je najavio utakmicu i prokomentirao nastupe Dinama u Ligi prvaka.

"Zanima nas samo pobjeda protiv Rijeke i želimo godinu završiti uspješno pa onda lijepo odmoriti. Polusezonu smo odigrali za čistu peticu. Bili smo fantastični u Europi i ostali u igri do kraja. Ostaje samo žal jer nismo osigurali proljeće u Europi", zaključio je.

Tekst se nastavlja ispod oglasa

Dinamo je lider HNL-a s devet bodova više i utakmicom manje od drugog Hajduka te deset bodova više od treće Rijeke.